Document ID: 32004D0224

Komisjoni otsus,
20 veebruar 2004,
milles sätestatakse nõukogu direktiivis 96/62/EÜ nõutud välisõhus leiduvate piirtaseme sisaldust ületavate saasteainete kavade ja programmide kohta teabe esitamise kord
(teatavaks tehtud numbri K (2004) 491 all)
(EMPs kohaldatav tekst)
(2004/224/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. septembri 1996. aasta direktiivi 96/62/EÜ välisõhu kvaliteedi hindamise ja reguleerimise kohta, [1] eriti selle artiklit 12,
ning arvestades järgmist:
(1) Vastavalt direktiivi 96/62/EÜ artikli 8 lõikele 3 tuleb nõukogu 22. aprilli 1999. aasta direktiiviga 1999/30/EÜ (vääveldioksiidi, lämmastikdioksiidi ning lämmastikoksiidide, tahkete osakeste ja plii piirtasemete kohta välisõhus) [2] ja Euroopa Parlamendi ja nõukogu 16. novembri 2000. aasta direktiiviga 2000/69/EÜ (benseeni ja süsinikmonooksiidide piirtasemete kohta välisõhus) [3] kehtestatud piirtasemete saavutamiseks koostada liikmesriikidel kavad või programmid nende piirkondade ja aglomeraatide kohta, kus piirtasemete ja lubatud ületamismäära summat ületatakse. Need kavad ja programmid peavad sisaldama vähemalt direktiivi 96/62/EÜ IV lisas loetletud andmeid. Komisjonil tuleb nende kavade ja programmide täitmist korrapäraselt kontrollida.
(2) Direktiivi 96/62/EÜ artikkel 11 nõuab, et liikmesriigid esitaksid komisjonile igal aastal oma kavad ja programmid.
(3) Kuigi kavad ja programmid koostatakse vastavalt igas liikmesriigis kehtivatele konkreetsetele haldusnõuetele, tuleb komisjonile esitatavad andmed ühtlustada ja korrastada vastavalt käesoleva otsusega sätestatud üksikasjalikule korrale.
(4) Käesoleva otsusega ettenähtud meetmed on kooskõlas direktiivi 96/62/EÜ artikli 12 alusel loodud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Direktiivi 96/62/EÜ artikli 8 lõikes 3 viidatud kavade ja programmide kohta teabe esitamisel, nagu on direktiivides 1999/30/EÜ ja 2000/69/EÜ kehtestatud piirtasemete suhtes nõutud sama direktiivi artikli 11 lõike 1 punkti a alapunktis iii, esitavad liikmesriigid sellise teabe vastavalt käesoleva direktiivi lisas sätestatud korrale.
Täielikud kavad ja programmid tuleb teha komisjoni nõudmisel talle kättesaadavaks.
Artikkel 2
Käesolev otsus on adresseeritud liikmesriikidele.
Brüssel, 20. veebruar 2004

Labels: 12
20